প্রধানমন্ত্রী বলেন, ‘এত কাজ আমরা করেছি, যেভাবে দেশের উন্নয়ন আমরা করেছি এই উন্নয়ন করার ফলে কোন মতেই মানুষ যে নৌকায় ভোট দেবে না তা কিন্তু হয় না। তার জন্য দায়ী থাকবেন আপনারা তৃণমূলের নেতৃবৃন্দ। কারণ আপনারা সঠিকভাবে মানুষের কাছে যেতে পারেননি, বোঝাতে পারেননি, সেবা দিতে পারেননি। সেইজন্যই, নইলে এখানে তো হারার কোন কথা না। কারণ এত উন্নয়ন বাংলাদেশে কোন সরকার করেনি। তাহলে কেন অন্য দল ভোট পাবে। কেন এই বিএনপি যারা এই দেশে হত্যা, খুন, মানুষ পুড়িয়ে মারা, এতিমের টাকা মেরে খাওয়া যারা জুয়া খেলে নাকি অর্থ উপার্জন করে-এই সমস্ত কর্মকাণ্ড এবং সন্ত্রাস জঙ্গিবাদের সঙ্গে যারা জড়িত তারা কেন ভোট পাবে, সেই দল কেন ভোট পাবে?’